open-index/open-wikipedia-markdown huggingface dataset:
ספיריים

**סַפִּיריים** (שם מדעי: Sapphirinidae) היא משפחה של סרטנים פלנקטונים, הנפוצה באוקיינוסים של העולם. מינים רבים במשפחה מסוגלים להחזיר אור צהוב, סגול ובעיקר כחול הדומה להשתקפות אבן חן כדוגמת הספיר ומכאן נגזר שמם.
## מאפיינים
צורתם עגולה ושטוחה, דמוית עלה, וגודלם נע בין 1 ל-7 מ"מ. הספיריים נמנים עם תת-מחלקת השטרגליים, אך בשונה מרוב הפריטים בתת-מחלקה זו שהם צמחוניים ומסננים מזון מהמים או ניזונים מאצות מקרוסקופיות, הספיריים טורפים במשך היום וטפילים במשך הלילה על יצורים גדולים מהם כגון סלפות. הם חיים לרוב בשכבה העליונה של המים עד עומק של כ-100 מטר אך מינים אחדים נמצאו גם בעומק של 250 מטר. בניגוד לשאר הזואופלנקטון הספיריים נמשכים לאור ועולים לפני המים במשך היום.

הספיריים ידועים בעיקר בזכות תצוגת האור המרהיבה שלהם כאשר להקות גדולות מאירות את פני הים. בתרבות היפנית המחזה נקרא *טאמה-מיזו*  (מי-תכשיטים). רק הזכרים מחזירים אור, כנראה כחלק מתהליך החיזור. תצוגת אורות המשתנה בין המינים השונים. הזכרים מסוגלים לשלוט בהחזרת האור ו"להעלימה" במידת הצורך, כך שהם הופכים לשקופים בדומה לנקבות.

החזרת האור נעשית בעזרת מבנים ננומטרים הידועים בשם גביש פוטוני שבנויים אצל הספיריים בצורת לוחות העשויות מגואנין. בניגוד ליצורי ים רבים בעלי ביולומינסנציה הניתנת לזיהוי רק בחושך או באור חלש, האור של הספיריים הוא צבע פיזיקלי הנוצר באמצעות החזרת קרני השמש ולכן נראה היטב בצהרי היום.

## קישורים חיצוניים

* 

* "Integumental ultrastructure and color patterns in the iridescent copepods of the family Sapphirinidae (Copepoda: Poecilostomatoida)"(article on SpringerLink)


קטגוריה:שטרגליים
IsraelDefense

**IsraelDefense** (בעברית: "ישראל דיפנס" או "ישראל דפנס") הוא כתב עת ישראלי (ואתר חדשות) העוסק בתחומי הצבא והביטחון בישראל ובעולם; מחידושים בצה"ל ואמצעי לחימה ועד לטכנולוגיית היי-טק ותחום הסייבר. המגזין מפרסם הן בעברית והן באנגלית.

המגזין הוקם בשנת 2011 על ידי עמיר רפפורט, אשר שימש בעבר כפרשן הצבאי של מעריב, ונמצא בבעלות חברת ארומדיה ישראל בע"מ.

## קישורים חיצוניים
* 

## הערות שוליים

קטגוריה:אתרי אינטרנט ישראליים
קטגוריה:ישראל: כתבי עת
דון חוליו

**דון חוליו** (**Don Julio**) הוא מותג טקילה המיוצר במקסיקו.

טקילה דון חוליו נקראת על שם מייסד החברה דון חוליו גונסאלס אסטרדה שהחל לעסוק בזיקוק טקילה בגיל 17 בשנת 1942, ורק לאחר 40 שנה של שכלול תהליך ההפקה של הטקילה הביתית, הקים חברה לייצור ושיווק טקילה. לרגל יום הולדתו ה-60 בשנת 1985 יצרו בניו לכבודו טקילה בשמו "דון חוליו", ולאחר שקיבלו ביקורות חיוביות השיקו את המותג בשנת 1987.

טקילה דון חוליו הייתה אחד ממותגי הטקילה הראשונים שיוצרו לשוק היוקרתי כמוצר אולטרה פרימיום, קודם לכן נחשבה הטקילה כמשקה לאיכרים ונמכרה כמשקה זול.

בארצות הברית משווקת דון חוליו בידי יצרנית האלכוהול דיאג'יו, המחזיקה במותגי-על נוספים בתחום האלכוהול.

## קישורים חיצוניים

* דף הבית של חברת דון חוליו

קטגוריה:טקילה
קטגוריה:מותגי דיאג'יו
קרל פון פאסבנדר

**קרל פון פאסבנדר** (בגרמנית: **Karl von Fasbender**; 3 בדצמבר 1852 – 13 במאי 1933), היה גנרל גרמני, שפיקד על קורפוס ואחר כך על ארמייה בחזית המערבית.

## ביוגרפיה
### תחילת הקריירה
פון פאסבנדר נולד ב-3 בדצמבר 1852 לאביו קרל פון פאסבנדר שהיה בעל מפעל ולאשתו אליזבת לבית לוזן, במיכלבאך שהשתייכה לממלכת פרוסיה. ב-1872 התגייס לצבא הבווארי ומילא בו תפקידי פיקוד ומטה, בשנת 1907 מונה לראש המטה הכללי הבווארי, ובשנת 1908 מונה למפקד הדיוויזיה הבווארית ה-4. בשנת 1912 פרש פון פאסבנדר לביתו.

### מלחמת העולם הראשונה ואחריתו
עם פרוץ מלחמת העולם הראשונה מונה פון פאסבנדר למפקד קורפוס המילואים הבווארי ה-1 שהיה חלק מהארמייה השישית ולחם בחזית המערבית, ונטל חלק בקרב לורן. באוקטובר 1914 הועבר פון פאסבנדר צפונה, ונטל חלק בקרב אראס. בקיץ 1915 הצליח לבלום את הארמייה העשירית הצרפתית בקרב ארטואה השני, ובקיץ 1916 נטל חלק בקרב על הסום. באביב 1917 ניהל הגנה מוצלחת ברכס וימי כנגד הבריטים במהלך קרב אראס, ובאביב 1918 ניהל מתקפה כושלת באזור אראס במסגרת מתקפת האביב.

ב-8 בנובמבר 1918 מונה פון פאסבנדר לפקד על הארמייה ה-19, במקום גנרל פליקס פון בותמר שעבר לייעץ למשרד המלחמה הבווארי, ופיקד על הארמייה עד לסיום המלחמה.

ב-18 בדצמבר 1918 לאחר שביתת הנשק, פורקה הארמייה ה-19, ופון פאסבנדר פרש משירות צבאי.

פון פאסבנדר נפטר במינכן ב-13 במאי 1933 והוא בן 80 שנים.

## ראו גם
* הקיסרות הגרמנית במלחמת העולם הראשונה

## קישורים חיצוניים

## הערות שוליים

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1852
קטגוריה:גרמנים שנפטרו ב-1933
משה כהן הנריקז

**משה כהן הנריקז** (בפורטוגזית: **Moses Cohen Henriques**) היה פיראט יהודי שפעל בקריביים במאה ה-17.

כהן הנריקז נולד למשפחת אנוסים שברחה מפורטוגל לארצות השפלה הדרומיות.

## לצד חברת הודו המערבית ההולנדית
ב-1628, במהלך המרד ההולנדי, כהן הנריקז הצטרף לפיט פיטרזון היין, האדמירל הראשי של חברת הודו המערבית ההולנדית, ותכנן עבורו תפיסת ספינות אוצר ספרדיות של צי האינדיאס שהובילו אוצרות מיבשת אמריקה לספרד.

אמנם חלק מהצי הספרדי בוונצואלה הוזהר, אחרי שנער סיפון הולנדי איבד את דרכו באי בלאנקיה ונתפס, אבל החצי השני של הצי יצא ממקסיקו כמתוכנן, תוך שמפקדיו מודעים לאיום. שש עשרה ספינות ספרדיות יורטו; גליאון אחת נתפסה לאחר פשיטת פתע במהלך הלילה, תשע ספינות סוחר קטנות יותר הסכימו להיכנע. שתי ספינות קטנות נתפסו כשניסו להימלט, ארבעה גליאונים נמלטים נלכדו בחוף הקובני במפרץ מטנזס בקובה, לאחר כמה מטחי רובה מסלופ הולנדית צוותי הגליאונים הספרדים נכנעו. ההולנדים תפסו למעלה מ-11 מיליון גילדן הולנדי של שלל בזהב, כסף, ומוצרי סחר יקרים אחרים, כמו אינדיגו וכרמין, ללא כל שפיכות דמים. ההולנדים לא לקחו שבויים: הם נתנו לצוותים הספרדיים אספקה שתספיק להם כדי להגיע להוואנה. האוצר ששוויו כמיליארד דולר בערכי תחילת המאה ה-21, היה הניצחון הגדול ביותר של חברת הודו המערבית ושל שודדי הים הקאריביים באיים הקריביים ובמקביל אסון פיננסי לממלכה הספרדית.

כהן הנריקז סייע לחברת הודו המערבית לכבוש את צפון-מזרח ברזיל מידי פורטוגל ולהקים שם מושבה הולנדית בשם ברזיל ההולנדית, שבירתה העיר רסיפה. לאחר מכן הנריקז עזר ליישב יהודים ברסיפה ואף הקים לעצמו ממלכה קטנה על אי לא הרחק מחופי ברזיל. ב-1654 כבשו הפורטוגזים את ברזיל ההולנדית, כהן הנריקז נמלט והצטרף כיועץ לפיראט הנרי מורגן.

לפי הערכת היסטוריונים, משה כהן הנריקז, ואחיו הצעיר ישראל, קנו את אדמות מכרות הזהב הגדולים של כריסטופר קולומבוס בג'מייקה.

## לקריאה נוספת
* אדוארד קריצלר, **שודדי ים יהודים בקריביים**, יצא לאור על ידי הוצאת כנרת זמורה ביתן, בשנת 2017


*Sidney Owitz, **Beyond This Place**, AuthorHouse, 2013


## קישורים חיצוניים
* ירון בן-עמי סמבה-טיון
* Jewish Journal

קטגוריה:שודדי ים יהודים
קטגוריה:הקריביים: היסטוריה
קטגוריה:צאצאי אנוסים
נחמיה שמואל ליבוביץ

250px|ממוזער|נחמיה שמואל ליבוביץ, ירושלים 1927
**נחמיה שמואל ליבוביץ** (3 בינואר 1862 - 12 ביוני 1939) היה סופר, מהדיר וחוקר יהדות.

## ביוגרפיה
ליבוביץ נולד בקולנה, מחוז לומזה באימפריה הרוסית (כיום פולין). למד אצל אביו יצחק (בן שלמה בן אפרים) ליבוביץ, ולאחר מכן אצל הרב אליהו חסיד. היה נשוי לעלקא בת ר' ליטמאן.

ב-1881 היגר לארצות הברית, וגר בתחילה בניוארק, ניו ג'רזי ולאחר מכן עבר לניו יורק. הוא נעשה לסוחר יהלומים ולצד זה עסק בחקר היהדות. ביקר בארץ ישראל בתחילת שנת תרפ"ז (1927) והדפיס בה מספריו. בביקורו השני בשנת תרפ"ט (1929) שקל להשתקע בארץ, אך נוכח שקשה לו להישאר גלמוד בלי ילדיו וחזר לארצות הברית.

בכ"א כסלו תרע"ב (1912) מת בנו יהודה לואיס (לורנץ, י"א באייר תרמ"ו (1886) - כ"ב בכסלו תרע"ב (1912)) והוא הוציא לזכרו ספר "פניאל", על "דבר המות, אבלות ותנחומין... בספרות התלמוד ופתגמי הפילוסופים".

ליבוביץ כתב כארבעים חיבורים. חלקם פרסם במאה עותקים בלבד. כמו כן ההדיר ספרים. לעיתים השתמש בשמות עט כמו מאיר זיו, חשמ"ל, ופנחס בן אמיתי. הוא כתב מאמרים בכתבי העת: קדימה (ערך מדור קריית ספר), הצפה, העברי, הלאומי, הפסגה, הצופה לחכמת ישראל, נר המערבי, המודיע לחדשים, ילקוט המערבי ועוד.

בשנת תרנ"ד (1894) הוציא מאסף בשם **אוצר החכמה והמדע** והשתתפו בו י.ד. אייזנשטיין, משה רייכרסון, יעקב רייפמן, א.ד. דובזוביץ, מ. דוליצקי, אברהם אפשטיין וגרשון רוזנצווייג.

## מחיבוריו
* 
* **דורשי רשומות האגדה**, "ביאור אגדות חז"ל על דרך העיון והביקורת בדברי הימים וחקירות בענייני דרשות וכוחיות נגד המינים ודברים שונים", הוצאה ראשונה, נוארק, ניו ג'רזי תרנ"ג. הוצאה שלישית מתוקנת, הדרום, ירושלים תרפ"ט.
* **המות בפנים שוחקים**, מכיל פתגמים והלצות מלוקט מהתלמודים והמדרשים הזהר מספרות ימי הביניים ועד לספרות החדשה.
* **השארת הנפש על ידי הספרים**, וויען תר"צ.
* 
* **ספר שעשועים**.
* אפרים דיינארד וספריו באמעריקא, ניו יורק, תרס"א.
* **ספרא דאגדתא**, אגדות הזוהר מסודרות לפי ערכים, פילדלפיה תרצ"ד.
* . הוצאה חדשה ירושלים, תרצ"א.
* 
* **שרידים**, מכתבי הפלוסוף הרופא והמקובל ר' יוסף חמיץ, עם מהדורה מוערת של הספר בליל חמיץ, שבחים לכבודו, מאת רבי יהודה אריה ממודינא, ברוקלין, תרצ"ז. הוצאה חדשה, הדרום, ירושלים תרפ"ט.
* **מכתבים**, לידידו ישראל דוידזון, ניו יורק, 1933
* 
ספרים שההדיר
* 
* 
* **ארי נוהם**, מאת רבי יהודה אריה ממודינא, מהדורה מוערת מכתבי יד, עם הגהות משמשון בלוך והערות ממשה שטיינשנידר, בתוספת מבוא והערות, ותוספת מיוחדת "טענות ומענות המקובלים ותשובות גאונים מתנגדים", הוצאת דרום, ירושלים תרפ"ט.

## קישורים חיצוניים

* 
* תמונתו באתר הספרייה הלאומית
* 

## הערות שוליים

קטגוריה:חוקרי קבלה
קטגוריה:חוקרי תלמוד
קטגוריה:יהודים שהיגרו מרוסיה לארצות הברית
קטגוריה:מהדירי ספרות תורנית
קטגוריה:ילידי 1862
קטגוריה:עורכי אנציקלופדיה אוצר ישראל
קטגוריה:נפטרים ב-1939
זבד הודי ענק

**זֶבֶד הָדִּי** או **זבד הודי ענק** (שם מדעי: *Viverra zibetha*) הוא מין של זבד הודי ממשפחת הגחניים שחי בטבע בדרום-מזרח אסיה והוא אחד מהמינים הגדולים ביותר במשפחתו, קרוב למינים הגדולים ביותר כמו הבינטורונג וזבד אפריקני.
## מאפיינים
אורכו של הזבד 50–95 ס"מ ומשקלו עד 3-9.5 ק"ג. צבע הפרווה חום-אפרפר עד אפור ועל הצוואר והחזה פסים שחורים-לבנים. יש לו שיער גב ארוך ופס כהה באמצע הגב. זנבו מעוטר בטבעות חומות כהות-לבנות לסירוגין. הוא בעל רגליים קצרות ובעלות טפרים. מין זה נוטה לחיי קרקע ולא מטפס על עצים, אף שהוא יכול.

תפוצתו בטבע היא בעיקר ביערות טרופיים או אזורי שיחים בדרום אסיה מנפאל והודו עד לתאילנד וחצי האי המלאי וצפונה עד סין.

**מזון**: הם בעיקר אוכלי בשר וצדים חיות קטנות כמו עופות, צפרדעים, נחשים, יונקים קטנים, סרטנים, דגים וביצים וגם פירות ושורשים. הם יוצאים בעיקר בלילות.

**טורפים**: לזבד יש מעט מאוד טורפים שהעיקריים ביניהם הם הטיגריס, הפיתון והצבועים, אך הוא מתגונן בתוקפנות מרשימה.
## תת-מינים
**V. z. zibetha*
**V. z. ashtoni*
**V. z. picta*
**V. z. pruinosa*
**V. z. hainana*

## קישורים חיצוניים

* זבד הודי ענק, באתר thewebsiteofeverything

## הערות שוליים

קטגוריה:טקסונים שתוארו בידי קארולוס לינאוס
קטגוריה:גחניים
קטגוריה:הודו: יונקים
קטגוריה:סין: יונקים
קטגוריה:תאילנד: יונקים
קטגוריה:וייטנאם: יונקים
קטגוריה:יונקים ביערות הגשם של תת-היבשת ההודית
קטגוריה:בעלי חיים שתוארו ב-1758
קרל פון פלטנברג

**קרל פון פלטנברג** (בגרמנית: **Karl von Plettenberg**; 18 באוקטובר 1852 – 10 בפברואר 1938), היה גנרל גרמני, שפיקד על קורפוס בחזית המערבית ובחזית המזרחית.

## ביוגרפיה
### תחילת הקריירה
פון פלטנברג נולד ב-18 באוקטובר 1852 לאויגן פון פלטנברג שהיה מיור ומפקד פלוגת פרשים בצבא הפרוסי, ולמינתה לבית פון בורך, בנויהאוס שהשתייכה לממלכת פרוסיה. ב-1870 התגייס לצבא הפרוסי ולחם בשורותיו במלחמת פרוסיה צרפת, וקיבל את עיטור צלב הברזל. לאחר מכן מילא בצבא תפקידי פיקוד ומטה, בשנת 1906 מונה למפקד הדיוויזיה ה-22, בשנת 1910 מונה למפקד הקורפוס ה-9, ובשנת 1913 מונה למפקד קורפוס המשמר.

### מלחמת העולם הראשונה ואחריתו
בפרוץ מלחמת העולם הראשונה היה פון פלטנברג מפקד קורפוס המשמר שהיה חלק מהארמייה השנייה ולחם בחזית המערבית, ונטל חלק במערכה על הגבולות לרבות קרב שרלרואה, ולאחר מכן השתתף בקרב על המארן. לאחר מכן השתתף בקרב איפר הראשון, כחלק מ"פלגת הארמייה פון פבק". במאי 1915 הועבר פון פלטנברג עם הקורפוס שבפיקודו לחזית המזרחית, ולחם תחת פיקוד הארמייה ה-11 במתקפת גורליצה-טרנוב. ב-14 במאי 1915 קיבל פון פלטנברג את העיטור פור לה מריט על הצלחתו בקרבות. ב-24 בינואר 1917 אולץ פון פלטנברג לפרוש מתפקידו, עקב כישלונותיו בחזית המערבית.

פון פלטנברג נפטר בביקבורג ב-10 בפברואר 1938 והוא בן 85 שנים.

## משפחתו
לפון פלטנברג היו שני בנים:
* קרל וילהלם היה קצין ברגימנט המשמר הרגלי ה-1 (שהיה חלק מקורפוס המשמר שהיה בפיקוד פון פלטנברג), ונהרג בקרב סן קנטן ב-30 באוגוסט 1914.
* קורט שהיה חלק מהמורדים בקשר העשרים ביולי, והתאבד בקפיצה מהחלון ב-10 במרץ 1945 במהלך חקירה של הגסטפו.

## עיטורים
* פור לה מריט
* מסדר העיט השחור
* הצלב הגדול של מסדר העיט האדום עם חרבות וכתר
* מסדר הכתר
* צלב הברזל (1870)

## ראו גם
* הקיסרות הגרמנית במלחמת העולם הראשונה

## קישורים חיצוניים

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:החזית המזרחית במלחמת העולם הראשונה
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:מעוטרי אות מסדר העיט האדום
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי אות מסדר הבז הלבן
קטגוריה:גרמנים שנולדו ב-1852
קטגוריה:גרמנים שנפטרו ב-1938
זבד הודי קטן

**זבד הודי קטן** (שם מדעי: *Viverricula indica*) הוא מין יחיד בסוגו של זבד ממשפחת הגחניים החי בטבע בדרום-מזרח אסיה והודו. הוא קרוב לזבד ההודי הענק אך קטן ממנו ומשויך לסוג נפרד.

## מאפיינים
אורכו של הזבד 21-23 ס"מ ומשקלו 2-4 ק"ג, כשאורך הזנב 15-17 ס"מ. הוא בעל פרווה קצרה בצבע חום-חיוור או חום-צהבהב ויש לו פסים דקים לאורך הגב, וזנבו מפוספס בטבעות שחורות-לבנות. הרגליים שחורות והראש בעל חוטם מחודד ו"מסיכה" מסביב לעיניים. הוא בעל שיניים חדות, עיניים גדולות ואוזניים קטנות ומעוגלות עם כתם חום עליהם.

## מיון
תת-המינים הם:
**V. i. pallida*
**V. i. bengalensis*
**V. i. deserti*
**V. i. thai*
**V. i. muriavensis*
**V. i. mayori*
**V. i. wellsi*
**V. i. baptistae*

## אקולוגיה
הזבד נפוץ מאוד באסיה והוא נפוץ במדינות דרום-מזרח אסיה וגם בהודו במדינות: דרום מרכז סין, הונג קונג, רוב הודו, לאוס, מינמאר, תאילנד, וייטנאם, קמבודיה וסרי לנקה ובעבר היה גם בנפאל, בהוטן, בנגלדש, מלזיה, ג'אווה והאי באלי וסינגפור.

זבד זה הוכנס לאי מדגסקר ופוגע בחיי הבר האנדמיים שם.

הם חיים במגוון יערות וגם באזורי הרים וסלעים שונים. הם מינים קרקעיים היוצאים בלילה וצדים חולדות, עכברים, עופות, נחשים, פירות, שורשים ואף נבלות. 

הוא יצור מוגן ומצב השימור שלו הוא ללא חשש, אף שהוא ניצוד במדינת אסאם לצורך תרופות ועורות.

## קישורים חיצוניים

* 

## הערות שוליים

קטגוריה:בעלי חיים שתוארו ב-1804
קטגוריה:טקסונים שתוארו בידי אנסלם גאייטאן דמארה
קטגוריה:גחניים
קטגוריה:יונקים יחידים בסוגם
קטגוריה:קמבודיה: יונקים
קטגוריה:וייטנאם: יונקים
קטגוריה:סרי לנקה: יונקים
קטגוריה:סין: יונקים
קטגוריה:הודו: יונקים
קטגוריה:יונקים ביערות הגשם של תת-היבשת ההודית
אלחנדרו מלדונאדו אגירה

**אלחנדרו מלדונאדו אגירה** (בספרדית: **Alejandro Maldonado Aguirre**; נולד ב-6 בינואר 1936) הוא פוליטיקאי גואטמלי וסגן נשיא גואטמלה. הוא היה ממלא מקום נשיא גואטמלה לאחר קבלת התפטרותו של הנשיא הקודם אוטו פרס מולינה שהוגשה לקונגרס ב-2 בספטמבר 2015. באוקטובר 2015 נבחר ג'ימי מוראלס לנשיא.

מלדונאדו נבחר כסגן נשיא בידי הקונגרס ב-14 במאי 2015, לאחר התפטרות קודמתו רוקסנה בלדטי בשל פרשת שחיתות. לפני מינויו כסגן הנשיא שירת מלדונאדו בשורה של תפקידים במגזר הציבורי: שופט חוקתי, שר החינוך ושגריר באו"ם. הוא היה מועמד לנשיאות ב-1982 ונכשל.

במאי 2013 היה מלדונאדו חלק מהרכב בית המשפט שביטל את פסק הדין המרשיע כנגד נשיא גואטמלה לשעבר אפראין ריוס מונט, ועורר מחאה מצד המתנגדים למהלך זה.

## קישורים חיצוניים

קטגוריה:נשיאי גואטמלה
קטגוריה:ילידי 1936
רוקסנה בלדטי

**אינגריד רוקסנה בלדטי אליאס** (בספרדית: **Ingrid Roxana Baldetti Elías**; נולדה ב-13 במאי 1962) היא פוליטיקאית גואטמלית, האישה הראשונה שכיהנה במשרת סגן נשיא גואטמלה, משנת 2012 עד להתפטרותה על רקע שערוריית שחיתות בשנת 2015.

## ביוגרפיה
בלדטי, בת למשפחה קתולית שמרנית מגואטמלה סיטי, סיימה לימודי תואר ראשון בעיתונאות באוניברסיטת סן קרלוס בגואטמלה , ועבדה במספר גופי תקשורת. במקביל הייתה אשת עסקים ויזמית, והקימה חברה למוצרי טיפוח ורשת סלוני שיער.

היא נכנסה לפוליטיקה הגואטמלית ב-1990 בפעילויות שונות, ונבחרה לקונגרס ב-2004. באוגוסט 2011 התפטרה מהקונגרס לקראת התמודדותה לתפקיד סגן הנשיא לצד המועמד לנשיאות אוטו פרס מולינה, ולאחר ניצחונו בבחירות החלה בכהונתה כאישה הראשונה במשרת סגן נשיא המדינה.

ב-2013 פרסם עיתון גואטמלי תחקיר ממנו עלה כי בלדטי רכשה בתים ומוצרי יוקרה אחרים המעידים על עושר רב ובלתי מוסבר, התחקיר מצא כי בלדטי מחזיקה בחמישה נכסים בשווי כולל של מעל 13 מיליון דולר, סכום שאותו לא יכלה לחסוך משכרה ומשכרו של בעלה. בתגובה לחקירה שנפתחה נגדה, הפתחה חקירה גם נגד עורך העיתון שפרסם את התחקיר, פעולה שזכתה לגינוי של ארגוני עיתונאים כצנזורה וסתימת פיות.

במאי 2015 התפטרה בלדטי מתפקידה ונעצרה, היא עומדת למשפט בגין פרשיית השחיתות שבה נכרך שמה.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:ילידות 1962
קטגוריה:ילידי 1962
קטגוריה:פוליטיקאים גואטמלים
לינסנג אפריקני

**לינסנג אפריקני** (שם מדעי: *Poiana richardsonii*) הוא מין טורף קטן ממשפחת הגחניים, והוא המין הקטן ביותר במשפחה. הוא חי בטבע במערב אפריקה.

הלינסנג שוכן עצים ויערות שונים בקמרון, הרפובליקה המרכז-אפריקאית, קונגו, גינאה המשוונית, גבון והרפובליקה של קונגו. הם יכולים לחיות גם בהרים עד גובה 950 מטרים כמו בקונגו.

זהו טורף מוארך מנוקד עם פרווה צהובה וזנב ארוך ביותר. הוא המין הקטן ביותר במשפחת הגחניים והוא שוקל 500–700 גרם בלבד ואורכו 33–43 סנטימטרים, כשהזנב כפול באורכו. הוא גם בעל גוף ופנים מוארכים וכן טפרים ושיניים חדות.

הלינסנג ניזון מיונקים קטנים, עופות, חרקים שונים ומפירות, שורשים ואגוזים.

ללינסנג אין טורפים רבים בטבע, למעט האדם. טורפים מסוימים יצליחו לתפוס ולהפתיע אותם כמו נחשים, ינשופיים וחתולים, אך לא נצפו מקרים כאלה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גחניים
קטגוריה:הרפובליקה הדמוקרטית של קונגו: יונקים
קטגוריה:הרפובליקה המרכז-אפריקאית: יונקים
קטגוריה:הרפובליקה של קונגו: יונקים
דוד הובר

**דוד הובר** (פלמית: **David Hubert**; נולד ב-12 בפברואר 1988) הוא כדורגלן עבר בלגי ששיחק בעמדת הקשר ומאמן כדורגל, המשמש כמאמנה של רויאל אוניון סן-ז'ילואז מליגת העל הבלגית.

## קריירה
הובר התחיל את הקריירה שלו במחלקת הנוער של גנק ובשנת  ערך את הופעת הבכורה שלו בקבוצה הבוגרת נגד וסטרלו. בעונת  הפך לשחקן בקבוצה הבוגרת עימה זכה בגביע הבלגי. ב-13 באוקטובר 2011 הבקיע את שער הבכורה שלו בקריירה בניצחון 0-3 נגד סרקל ברוז'. בעונת  עלה עם הקבוצה לשלב הבתים של ליגת האלופות לאחר שגברה 1-4 בדו-קרב בעיטות הכרעה נגד מכבי חיפה.

בינואר  הושאל לגנט עד לסיום העונה עם אופציה לרכוש את כרטיס השחקן שלו ל-4 שנים. בתום העונה מימשה גנט את ההצעה והוא חתם ל-4 שנים במועדון.

לאחר שהובר לא היה מרוצה ממעמדו בקבוצה, בינואר  הושאל להפועל באר שבע עד לסיום העונה. בקיץ  הושאל לואסלנד-בוורן והצליח לעזור לקבוצה להישאר בליגה.

את עונת  התחיל כשחקן סגל בגנט ואף זכה עימה בסופר קאפ הבלגי, אך לקראת סיום מועד ההעברות האחרון הושאל לרויאל מוסקרון-פרוולץ.

בקיץ  חתם בלוון.

ב-10 באוגוסט 2010 ערך את הופעת הבכורה שלו בנבחרת בלגיה בתיקו 0-0 נגד .

## תארים
; גנק
*אליפות בלגיה: 
*הגביע הבלגי: 
*הסופר קאפ הבלגי: 

; גנט 
*הסופר קאפ הבלגי: 

## קישורים חיצוניים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני ראסינג גנק
קטגוריה:כדורגלני גנט
קטגוריה:כדורגלני הפועל באר שבע
קטגוריה:כדורגלני ואסלנד-בוורן
קטגוריה:כדורגלני מוסקרון
קטגוריה:כדורגלני לוון
קטגוריה:כדורגלני זולטה ורכם
קטגוריה:כדורגלני נבחרת בלגיה
קטגוריה:כדורגלנים זרים בישראל
קטגוריה:ספורטאים בלגים בישראל
קטגוריה:בלגים שנולדו ב-1988
קטגוריה:מאמני כדורגל בלגים
קטגוריה:מאמני אנדרלכט
שמשון מקוצי

רבי **שמשון בן שמשון מקוצי** הידוע בכינויו **הש"ר מקוצי** היה רב מן הראשונים, בן המאה ה-12, מבעלי התוספות.

היה מצאצאיו של רבי יוסף טוב עלם. אביו רבי שמשון היה בן דודם של האחים רבי ידידיה ממלאן ורבי שמשון. נינו של רבי שמשון הזה, היה רבי שמשון מקינון.

חי ופעל בקוּצִי (קוסי; Coucy ) שבחבל פיקרדי. בכינויו "השר" נכרכה אגדה על מינויו לשר העיר קוצי שזכתה לגרסאות ספרותיות נפוצות מאת סופרים כמו מאיר להמן ומיכה יוסף ברדיצ'בסקי, אך הגורם הפשוט לכינוי זה הוא הרצון להימנע מלכנותו "הר"ש", כינוי בעל משמעות שלילית; ולכן הפכו את ראשי התיבות לכינוי בעל משמעות מכובדת, "הש"ר".

הוא היה תלמידו של ר"י הזקן וגיסו של רבי משה מקוצי בעל הסמ"ג. תלמידו הידוע הוא רבי יצחק מווינה מחבר "אור זרוע". גם רבי אהרן בן יוסי הכהן, מחבר ספר הג"ן על התורה היה תלמידו, ובשני מקומות הוא מביא מדבריו וקורא לו "מורי רבינו שמשון בן רבי שמשון".

## קישורים חיצוניים
* 
* 

## הערות שוליים

קטגוריה:בעלי התוספות
קטגוריה:ראשוני צרפת
קטגוריה:יהודי צרפת במאה ה-12
לאו הניתן לאזהרת מיתת בית דין

**לאו הניתן לאזהרת מיתת בית דין** הוא מצוות לא תעשה אשר יש עליה עונש של מיתת בית דין, כגון לא תנאף או חילול שבת. לדעת רבי עקיבא אין לוקים על לאו זה אף במקרה שאינו מתחייב מיתה (כגון שלא התרו בו). וכן נפסק להלכה, שאין לוקים על לאו זה.

## דינו
בדין העובר על לאו זה שיש בו מיתת בית דין, נחלקו בתלמוד, התנאים רבי עקיבא ורבי ישמעאל:

* לדעת רבי ישמעאל לוקים אף על לאו זה כשאר לאוים.

* לדעת רבי עקיבא אין לוקים אף במקום שאין חייב מיתה כגון שלא התרו בו למיתה. טעמו, כיוון שאין עונשין אלא אם כן מזהירין, כלומר, שאין מתחייבים עונשי מלקות ומיתה אלא אם כן מוזהרים עליהם בלאו, וכיון שלאו זה כבר הוצרך לחייב עונש מיתה אין אפשרות ללמוד ממנו שיחייב גם עונש מלקות.

דעת התוספות שאף לאו הכולל מספר מעשים ורק על מקצתם יש עונש מיתה, אינו לוקה אף על עבירת המעשים שאין עליהם עונש מיתה. כגון המחמר בשבת אינו לוקה, כיוון שהלאו הוא הלאו הכללי של כל איסורי שבת שיש עליהם עונש מיתה, למרות שעל מחמר אין עונש מיתה.

בדעת הרמב"ם, כתב הרב איסר זלמן מלצר בספרו אבן האזל שחולק על התוספות וסובר שבמקום כזה לא נחשב שניתן לאזהרת מיתת בית דין.

## הערות שוליים

קטגוריה:מצוות לא תעשה
קטגוריה:סוגי לאווים
קטגוריה:משפט עברי: ענישה
זבד דקל מפוספס

**זבד דקל מפוספס** (שם מדעי: *Hemigalus derbyanus*) הוא מין של זבד בינוני השייך למשפחת הגחניים. הוא המין היחיד בסוגו והוא חי בטבע ביערות גשם בדרום-מזרח אסיה באזור איי סונדה וכן במינמאר, חצי האי המאלאי, תאילנד, ואינדונזיה בסומטרה ובבורנאו. הוא גולה ב-1937 על ידי החוקר Claude Jourdan. 

הזבד מצוי בסכנת הכחדה עקב פגיעה באזור המחיה וכריתת יערות וכן מגידול יתר של האוכלוסייה. אוכלוסיית הזבד ירדה ב-30% ב-3 הדורות האחרונים.

## תיאור
גודל הזבד הוא בגודל של חתול בית ואורכו הממוצע 41-5 ס"מ כשמשקלו 1-3 ק"ג. הוא בעל גוף מוארך עם רגליים קטנות ופרוותו בצבע שמנת או צהבהבה כהה עם פסים כהים וקצה הזנב שחור. כפי ששמו מציין הוא בעל פסים: 4-5 פסים גדולים על הגב ו2 בתחילת הזנב. הראש מוארך ובעל אף מחודד ועל המצח 2 פסים גדולים המשתרעים עד העורף. הלסת כהה ובעלת שיניים חדות ובין העיניים ישנם 2 פסים דקים, אחד מלמעלה ואחד מלמטה.

כמו רוב הגחניים הוא חי ביערות ונמצא בעיקר קרקע היער. הוא יוצא לצוד בלילה וניזון מחסרי חוליות, צפרדעים וזוחלים קטנים.

## קישורים חיצוניים

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון אדוארד גריי
קטגוריה:גחניים
קטגוריה:יונקים יחידים בסוגם
קטגוריה:תאילנד: יונקים
קטגוריה:מלזיה: יונקים
קטגוריה:יונקים ביערות הגשם של דרום-מזרח אסיה
קטגוריה:אינדונזיה: יונקים
זבד דקל הוסי

**זבד דקל הוסי** (שם מדעי: *Diplogale hosei*) הוא מין של זבד ממשפחת הגחניים שהוא מין נדיר ויחידי בסוג **Diplogale**. הוא אנדמי לצפון מערב האי בורנאו שבמלזיה ובברוניי. הוא קרוי ע"ש החוקר צ'ארלס הוס (1863 - 1929).

## מאפיינים
הזבד הוא חום-כהה או חום-שחור והגחון לבן או חום בהיר ויש לו רגליים קצרות. הפנים לבנות ובעלות אוזניים קטנות, "מסיכה" באזור העיניים וחוטם ושפם ארוכים. הפרווה דלילה והרגליים כמעט חשופות משיער. אורכו 48-54 ס"מ והזנב 28-34 ס"מ. משקלו עד 2 ק"ג.

הוא חי בטבע בסבה ובסראוואק שבמלזיה, וכן בברוניי. הם חיים במגוון אזורים מיערות הרריים לג'ונגלים עבותים וגם בשטחי ביצות ולאורך גדות נהרות. הם נפוצים בעיקר בפארק הלאומי קינבאלו שבסבה.

זהו מין יחידאי החי בין העצים וגם על הקרקע ביער ויוצא לאכול בלילה. הוא ניזון מדגים קטנים, חסילונים, סרטנים, צפרדעים וחרקים ופחות אוכלים פירות ממיני זבדים אחרים. ביום הוא ישן במאורה בין העצים או בסלעים.

זבד זה גולה בטבע ב-1892 אך רק ב-1997 הצליחו להשיג זבד כזה ולגדלו בשבי והוא שוחרר לאחר חודשיים. מאז המין לא מגודל בשבי. המין נמצא בסכנת הכחדה כתוצאה מגידול יתר ופגיעה בשטחי המחיה שלו והאוכלוסייה הנוכחית הצטמצמה ב-30% מהאוכלוסייה שלה לפני 15 שנים.

## קישורים חיצוניים

## הערות שוליים

קטגוריה:בעלי חיים שתוארו ב-1892
קטגוריה:טקסונים שתוארו בידי אולדפילד תומאס
קטגוריה:גחניים
קטגוריה:יונקים יחידים בסוגם
קטגוריה:בורנאו: בעלי חיים אנדמיים
קטגוריה:בורנאו: יונקים
קטגוריה:יונקים ביערות הגשם של דרום-מזרח אסיה
נקודת הקרנה

ממוזער|שמאל|הדמיה של מטאורים ונקודת ההקרנה שלהם המסומנת ב-o
במהלך מטר מטאורים, נראה כאילו כל המטאורים מגיעים מאותה נקודה ברקיע. נקודה זו מכונה "**נקודת ההקרנה**" (באנגלית: **radiant**) של המטר, אך למעשה המטאורים נעים כולם בקווים מקבילים לעבר כדור הארץ, ונקודת ההקרנה היא תוצאה של פרספקטיבה, בדומה לפסי רכבת ישרים ה"נפגשים" באופק לעיני צופה העומד עליהם (ראו נקודת מגוז).

צופה אומנם עשוי לראות מטאור בכל מקום בשמיים, אך כיוון התנועה, אם מתחקים אחר נתיב הגעתו, יצביע על נקודת ההקרנה. מטאור שלא מצביע על נקודת ההקרנה הידועה הוא מטאור ספורדי (אקראי, לא סדיר) ואינו נחשב כחלק מהמטר.

מִטְרוֹת המטאורים השונים מכונים על שם קבוצת הכוכבים שבה נמצאת נקודת ההקרנה שלהם, כגון ה"פרסאידים" על שם הקבוצה פרסאוס, ה"לאונידים" על שם קבוצת אריה (leo), ה"אוריונידים" על שם קבוצת אוריון, וכדומה ביתר המְטָרוֹת.

נקודת ההקרנה של מִטְרוֹת מטאורים רבים משתנה תוך כדי התקופה שבה מתרחש המטר. לדוגמה, נקודת ההקרנה של האלפא אאוריגידים זזה יותר ממעלה כל לילה.

## מנגנון פיזיקלי
מִטְרוֹת מטאורים נגרמים בדרך כלל משְׁבָלִים של אבק ופסולת שנותרים אחרי מעבר שביט. האבק הזה ממשיך לנוע לאורך השובֶל של השביט, וכאשר כדור הארץ חולף דרכו, אבנים ואבק נכנסים לתוך אטמוספירת כוכב הלכת וכך נוצר מטר מטאורים. מכיוון שכל האבק נע באופן כללי באותו כיוון, המטאורים שפוגעים באטמוספירה "מצביעים" כולם על הכיוון של מסלול השביט, ובגלל המרחק הרב נראה כאילו כל המטאורים בוקעים מאותה נקודה.

יוצא דופן בדרך היווצרותו הוא מטר הג'מינידים, שנגרם מחדירת חלקיקים משובל האסטרואיד 3200 פאת'ון (Phaethon) לאטמוספירה, שככל הנראה מתאים להיות אסטרואיד פאלאדיאני. נקודת ההקרנה של מטר הג'מינידים נמצאת בקבוצת הכוכבים תאומים (gemini).

## תצפית
מיקום נקודת ההקרנה הוא גורם משפיע מאוד בצפייה במטאורים. אם נקודת ההקרנה נמצאת על קו האופק או מתחת לו, ניתן יהיה לראות מספר מועט, אם בכלל, של מטאורים. זאת מכיוון שהאטמוספירה מגינה על הארץ מפני רוב הפסולת, ורק המטאורים שבמקרה נעים בקו משיק כמעט לפני כדור הארץ יהיו ניתנים לצפייה.

## הערות שוליים

קטגוריה:מטרות מטאורים
יאקוב אלט

**יאקוב אלט** (בגרמנית: **Jakob Alt**; 27 בספטמבר 1789 – 30 בספטמבר 1872) היה צייר ואמן ליתוגרפיה גרמני. אביהם של רודולף פון אלט ופרנץ אלט.

אלט התמחה בעיקר בציורי נוף, ונוף עירוני.

## ביוגרפיה
יאקוב אלט נולד בפרנקפורט ליוהאן אלט וברברה לבית הורסט, למד בתחילת דרכו אצל אמן המיניאטורה יוהאן פטר בר ואביו יוהאן פרידריך בר (Beer), בשנת 1810 הגיע ללמוד בווינה, ונשלח בין 1813 ל-1820 מספר פעמים לצייר נופים במחוזות שונים של האימפריה האוסטרית, התנסות שקיבעה את מעמדו כצייר נוף. בהמשך שיתף פעולה עם אמנים אחרים ביצירת הדפסים של נופים מרחבי האימפריה.

הוא היה מורהו הראשון של בנו הבכור רודולף ושל בנו הצעיר פרנץ, ששיתפו עמו פעולה בפרויקטי הנופים שלו, עד שפיתחו קריירות עצמאיות. אוסף ציוריו הגדול נמצא כיום במוזיאון הלאומי של אוסטריה תחתית, ה-"Landesmuseum Niederösterreich" .

## גלריה

קובץ:Jakob Alt - Die Blaue Grotte auf der Insel Capri - 1835-36.jpeg|המערה הכחולה בקאפרי
קובץ:Jakob Alt - Panoramaansicht von Venedig - ca 1835.jpeg|ונציה, 1835
קובץ:Jakob Alt - Blick auf Rom - 1837.jpg|*מראה רומא*, 1837 צבע מים מוצג כיום באלברטינה, וינה
קובץ:Jakob Alt - Blick auf Schloss Stiebar bei Gresten in Niederösterreich - 1834.jpg|טירת שטיבר, אוסטריה, 1834
קובץ:Dubrovnik bay c1840.jpg|מפרץ דוברובניק, 1840
קובץ:Jakob Alt - Hofburg und Franziskanerkirche in Innsbruck - 1845.jpeg|אינסברוק, 1845
קובץ:Jakob Alt - Das Städchen Jablunkau im Teschner Kreis - 1840.jpeg|יבלונקוב, 1840
קובץ:Jakob Alt 001.jpg|וינה


## קישורים חיצוניים

* יאקוב אלט ב-ArtCyclopedia

קטגוריה:ציירים גרמנים
קטגוריה:גרמנים שנולדו ב-1789
קטגוריה:גרמנים שנפטרו ב-1872
לינסנג לייטוני

**לינסנג לייטוני** (שם מדעי: *Poiana leightoni*) הוא מין טורף קטן ממשפחת הגחניים וקרוב משפחתו של לינסנג אפריקני, שהוא המין הקטן במשפחה. לינסנג זה בעבר נחשב לתת-מין של לינסנג אפריקני, אך נחשב כמין עצמאי היום.

הוא מאוד דומה לו וחי רק ביערות מערב אפריקה במדינות ליבריה וחוף השנהב. הוא דומה מאוד ללינסנג האפריקני והוא מוארך וצבוע בצהוב עם כתמים על גופו וכמוהו יש לו זנב מוארך מאוד ופנים קטנים ורזים.

הוא טורף הניזון בעיקר מחרקים, עופות קטנים ויונקים קטנים וכן מפירות והוא חי לבדו ויוצא בעיקר בלילות.

הארגון הרשימה האדומה של IUCN קבע את מצב השימור של לינסנג לייטוני כפגיע. סביר להניח כי האוכלוסייה היא בת 6,700–10,000 פרטים בוגרים (אומדן גס מבוסס על אזור בגודל של כ-50,000 קילומטרים רבועים). לא סביר שצפיפות אוכלוסייה ממוצעת עולה על 2–3 פרטים בשטח של 10 קילומטרים רבועים, כש-67% מתוכם הם בוגרים. האוכלוסייה הצטמצמה ככל הנראה ב-10% לפחות ב-12 השנים האחרונות, בהתבסס על שיעור כריתת יערות בבתי הגידול הידועים שלה ביערות גינאה עילית, ובתוספת השפעות של ציד.

## קישורים חיצוניים

## הערות שוליים

קטגוריה:טקסונים שתוארו בידי רג'ינלד אינס פוקוק
קטגוריה:גחניים
קטגוריה:חוף השנהב: יונקים
קטגוריה:בעלי חיים שתוארו ב-1908
זבד דקל סולאווסי

**זבד דקל סולאווסי** (שם מדעי: *Macrogalidia musschenbroekii*) הוא מין של זבד גדול ממשפחת הגחניים בינוני החי בטבע בדרום-מזרח אסיה והוא מין יחיד בסוגו. מין זה חי בטבע רק באי סולאווסי שבמדינת אינדונזיה.

## תיאור
הזבד הוא בעל פרווה רכה בצבע חום-ערמוני והגחון בצבע אדמדם עד לבן, ושני פסים לא בולטים לאורך הגב. הוא בעל זנב ארוך עם טבעות חומות כהות בתחילת הזנב וגם בסופו כשבאמצע הפסים לא בולטים. האורך הוא 35 ס"מ והזנב באורך 25 ס"מ ומשקלם 3.6-6 ק"ג. הוא בעל לסת קטנה אך אוזניים ועיניים גדולות. האף מכוסה בשערות שפם שחורות.

הם חיים ביערות שונים באי סולאווסי. הם מתרחקים אזורים הרריים וכן מאזורים מאוכלסים ועירוניים. כמו רוב הגחניים הם אוכלי כל וניזונים מפירות, עשבים, חרקים ויונקים קטנים ולעיתים הם גם יצודו ציפורים.

הזבד נמצא בסכנת הכחדה כתוצאה מכריתת היערות וכן מגידול באוכלוסייה האנושית באזור האי בו הוא חי.

## קישורים חיצוניים

## הערות שוליים

קטגוריה:בעלי חיים שתוארו ב-1877
קטגוריה:טקסונים שתוארו בידי הרמן שלגל
קטגוריה:גחניים
קטגוריה:יונקים יחידים בסוגם
קטגוריה:סולאווסי: בעלי חיים אנדמיים
קטגוריה:אינדונזיה: יונקים
קטגוריה:יונקים ביערות הגשם של דרום-מזרח אסיה
רודולף פון אלט

[שמאל|ממוזער|200px|אנדרטת רודולף פון אלט מאת יוהאן שרפה בכנסיית מינוריטנקירשה ב[וינה|ווינה]]
**רודולף ריטר פון אלט** (בגרמנית: **Rudolf Ritter von Alt**;  28 באוגוסט 1812 - 12 במרץ 1905) היה צייר אוסטרי שהתמקד בציורי נוף וציור אדריכלי.

נולד בשם רודולף אלט, ובתואר "פון אלט" עם התוספת "ריטר" החל להשתמש כשקיבל תואר אצולה בשנת 1889.

אביו הוא אמן הליתוגרפיה יאקוב אלט ואחיו הוא הצייר פרנץ אלט.

## קישורים חיצוניים

* **[http://www.aeiou.at/aeiou.encyclop.a/a361823.htm;internal&action=_setlanguage.action?LANGUAGE=en אלט, רודולף פון]** באנציקלופדיה המקוונת AEIOU 
* 

קטגוריה:אישים הקבורים בבית הקברות המרכזי בווינה
קטגוריה:ציירים אוסטרים
קטגוריה:ילידי 1812
קטגוריה:נפטרים ב-1905
בלדווין השישי, רוזן פלנדריה

**בלדווין השישי, רוזן פלנדריה** (1030–1070) הידוע גם בשם **בלדווין הטוב** היה רוזן רוזנות אנו משנת 1051 עד מותו ב-1070 ורוזן פלנדריה בין השנים 1067 ל-1070 הוא היה בנו של בלדווין החמישי, רוזן פלנדריה הקודם.

## ביוגרפיה
בלדווין השישי היה בנו הבכור של בלדווין החמישי, רוזן פלנדריה ושל אדלה מצרפת, בתו של רובר השני, מלך צרפת. הוא היה גם האח של מתילדה מפלנדריה, אשתו של ויליאם הכובש, מלך אנגליה. בלדווין התחתן עם ריצלדה מאנו, יורשת העצר של רוזנות אנו. כתוצאה מהנישואין הכריז היינריך השלישי, קיסר האימפריה הרומית הקדושה מלחמה על בלדווין כדי לספח את רוזנות אנו אך הובס ונכשל.

## ילדים
*ארנולף השלישי, רזון פלנדריה
*בלדווין השני, רוזן אנו

## קישורים חיצוניים

* למידע נוסף, באתר geni.com

קטגוריה:ערכים שבהם תבנית בריטניקה אינה מתאימה
קטגוריה:רוזני פלנדריה
קטגוריה:ילידי 1030
קטגוריה:נפטרים ב-1070
גחן אנגולי

**גחן אנגולי** (שם מדעי: *Genetta angolensis*) הוא מין של גחן החי בערבות וסוואנות אפריקה במדינות: אנגולה, מלאווי, הרפובליקה הדמוקרטית של קונגו, מוזמביק, טנזניה, זמביה וזימבבואה. מין זה הוא נפוץ ואיננו מגיע לסכנת הכחדה.
## מאפיינים
אורכו של הגחן 44–48 ס"מ, זנבו מגיע ל-38–43 ס"מ והוא בעל פרווה צהובה מנומרת כמו רוב הגחנים והזנב מפוספס בטבעות. הוא מומחה בטיפוס על עצים ויש לו טפרים גדולים העוזרים לו להיאחז בענפים. הוא יוצא בעיקר בלילה ויש לו עיניים ואוזניים גדולות יחסית ואף מוארך.

הגחן הוא צייד ליילי של טרף קטן כמו חרקים, עופות ויונקים קטנים והוא יאכל גם פירות.

לגחן זה תפוצה נרחבת והוא אינו בסכנת הכחדה.

## קישורים חיצוניים

## הערות שוליים

קטגוריה:טקסונים שתוארו בידי ז'וזה ויסנטה ברבוסה דו בוקאז'
קטגוריה:גחניים
קטגוריה:אנגולה: יונקים
קטגוריה:זמביה: יונקים
קטגוריה:בעלי חיים שתוארו ב-1882
קטגוריה:יונקים בסוואנה האפריקנית
ArtCyclopedia

**ArtCyclopedia** (ארט-ציקלופדיה) הוא מסד נתונים מקוון לאמנות יפה מוזיאונית, שנוסד בקנדה בידי ג'ון מיילון.

הארט-ציקלופדיה עוסקת רק באמנות הנגישה דרך רשת האינטרנט, וכוללת דירוגים, קישורים ומידע מכ-2,900 אתרי אמנות, על יותר מ-9,000 אמנים נודעים וקרוב ל-160,000 יצירות אמנות.

מנוע החיפוש של הארט-ציקלופדיה מאפשר איתור יצירות אמנות לפי שם האמן, שם העבודה, שם המוזיאון או גלריית האמנות בהם מוצגת היצירה, וכן מידע מבתי מכירות פומביות.

## קישורים חיצוניים
* 

## הערות שוליים

קטגוריה:אנציקלופדיות אינטרנט
קטגוריה:אנציקלופדיות בשפה האנגלית
קטגוריה:אמנות
בלז'יצה

**בלז'יצה** (בפולנית: **Bełżyce**) היא עיירה במחוז לובלין שבפרובינציית לובלין בפולין, בה התקיימה עד השואה קהילה יהודית גדולה.

## תולדות היישוב
ראשיתו של היישוב במאה ה-13, ובמאה ה-14 קיבל זכויות עיר. בראשית המאה ה-15 אישר המלך ולדיסלב השני יגיילו לפתח את היישוב, ולבנות בו ארמון. במאה ה-16 התפתחה ביישוב פעילות קלוויניסטית ואריאנית.

באמצע המאה ה-17 נפגעה העיירה מפשיטות חמלניצקי. זכויות העיר של היישוב ניטלו ממנו במחצית השנייה של המאה ה-19 בעקבות מרד ינואר, והושבו לו רק בשנת 1958.

## יהודי בלז'יצה
תיעוד לישיבת יהודים בעיירה, ולקיום בית מדרש במקום, קיים מהמאה ה-16. במחצית הראשונה של המאה ה-17 נהג להתכנס בעיירה ועד ארבע הארצות.

במחצית המאה ה-17, במהלך פרעות ת"ח ות"ט, טבחו הקוזאקים ביהודי העיירה.

במחצית השנייה של המאה ה-18 שבה הקהילה היהודית בעיירה לאיתנה, והמשיכה להתפתח גם בראשית המאה ה-19, חרף פניות של תושבי היישוב הפולנים לשלטונות ההאימפריה הרוסית בבקשה לאסור על ישיבת יהודים במקום. בתחילת המאה ה-19 עזריאל יצחק משה ליכט היה רב הקהילה.

בין מלחמות העולם התקיימה ביישוב פעילות ציונית, ופעלו בו תנועות הנוער בית"ר, גורדוניה והשומר הצעיר. כמו כן, פעל ביישוב בית ספר מרשת תרבות.

טרם פרוץ מלחמת העולם השנייה חיו בבלז'יצה כ-2,100 יהודים, רוב תושביה.

### בשואה
ממוזער|שער הכניסה לבית העלמין היהודי בבלז'יצה, ששימש כאתר רצח לאחרוני יהודיה
לאחר פרוץ מלחמת העולם השנייה הגיעו לבלז'יצה כמה מאות פליטים יהודים משצ'צ'ין ומיישובים אחרים במערב פולין. במאי 1940 נלקחו מאות מיהודי היישוב לעבודות כפייה, ובהמשך השנה חנויות ועסקי היהודים ביישוב הוחרמו, והועברו לידי פולנים.

בתחילת 1941 הוקם ביישוב יודנרט, שנצטווה למסור לשלטונות רכוש יהודי, ולאחר מכן הוקם במקום גטו, אליו הועברו כל יהודי היישוב. לגטו הועברו תוך זמן קצר עוד כ-500 יהודים מקרקוב וכ-500 יהודים מלובלין, והקהילה המקומית התגייסה לעזרתם. בקיץ 1941 פרצה בגטו מגפת טיפוס. בסתיו 1941 נערכה בכיכר המרכזית ביישוב סלקציה, בסיוע כוח עזר של אוקראינים, וגברים יהודים צעירים נשלחו למחנה העבודה פוניאטובה. במהלך הסלקציה נרצחו מספר זקנים יהודים. סלקציה נוספת נערכה כעבור מספר חודשים, וקבוצת עובדים נשלחה למחנה מיידאנק.

בתחילת 1942 הועברו לגטו המקומי יהודים נוספים מכפרי ועיירות הסביבה, ובאביב 1942 שולחו רוב יושבי הגטו, כ-3,000 איש, למחנה ההשמדה סוביבור.

לאחר האקציה נותרו בגטו כ-300 יהודים, והוא שימש כמחנה עבודה, אליו הועברו יהודים נוספים מהסביבה, ובהם קהילת ביחאווה. לקראת סוף 1942 שהו במקום למעלה מ-1,200 יהודים, שהועסקו בין היתר באיסוף ומיון רכושם של מגורשי הגטו. לאחר דיכוי מרד גטו ורשה הובאו לבלז'יצה כ-150 יהודים מורשה. מתוכם 50 נשים וילדים הוצאו להורג במקום. במאי 1943 נכנסה ליישוב קבוצה אוקראינית בפיקוד אנשי ס"ס, וביצעה אקציה, תוך מעשי התעללות קשים, בייחוד בנשים. כ-300 יהודים הועברו לגטו בנדין וכ-800 היהודים הנותרים נרצחו במקום, חלקם בבית העלמין היהודי בעיירה, תוך שאולצו לחפור את קבריהם בעצמם.

## קישורים חיצוניים

* 
* בלז'יצה באתר מרכז מורשת יהדות פולין
* 
* 
* 
* 
* 

קטגוריה:לובלין (פרובינציה): יישובים
קטגוריה:לובלין (פרובינציה): עיירות יהודיות
קטגוריה:גטאות בפולין
קטגוריה:בורות ירי בשואה
זבד דקל קטן-שיניים

**זבד דקל קטן-שיניים** (שם מדעי: *Arctogalidia trivirgata*) הוא מין טורף קטן ממשפחת הגחניים החי בטבע ביערות הגשם של דרום-מזרח אסיה והוא מין יחיד בסוגו.

## מאפיינים
זהו זבד קטן בעל פרווה שחורה כמעט לגמרי, עם זנב ארוך ורגליים קצרות. אורכו 43–53 ס"מ ושמשקלו 2–2.5 ק"ג. יש לו פנים גדולות וכהות, עם עיניים גדולות המותאמות לחיי חשיכה. כמו שמשתמע משמו הוא בעל לסת ושיניים קטנות יחסית. 

**תפוצה**: נפוץ בטבע ממחוז אסאם שבהודו, להודו סין, לחצי האי המלאי ודרומה עד לאינדונזיה בסומטרה, באנקה, ג'אווה, בורנאו ואיים נוספים באזור.

**מזון**: הזבד הוא אוכל-כול בעל תזונה מגוונת מחרקים, יונקים קטנים כמו עכברים, עופות מקננות, פירות, צפרדעים ולטאות. הוא צייד ליילי החי על עצים וישן ביום במאורה. 

**רבייה**: הנקבה נמצאת בהריון 45 יום ואז ממליטה 3 גורים הנמצאים בין העצים הנגמלים מאמם לאחר חודשיים. הנקבות יכולות להמליט פעמיים בשנה. תוחלת החיים בטבע יכולה להגיע ל-11 שנה.

הם אינם בסכנה אך הפגיעה ביערות בהם הם חיים משפיעה עליהם.

## תת-מינים
**A. t. bancana*
**A. t. fusca*
**A. t. inornata*
**A. t. leucotis*
**A. t. macra*
**A. t. major*
**A. t. millsi*
**A. t. minor*
**A. t. simplex*
**A. t. stigmaticus*
**A. t. sumatrana*
**A. t. tingia*
**A. t. trilineata*
**A. t. trivirgata*

## קישורים חיצוניים

* זבד דקל קטן-שיניים באתר The Animal Files

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:גחניים
קטגוריה:יונקים יחידים בסוגם
קטגוריה:מיאנמר: יונקים
קטגוריה:הודו: יונקים
קטגוריה:בעלי חיים שתוארו ב-1832
קטגוריה:יונקים ביערות הגשם של דרום-מזרח אסיה
קטגוריה:אינדונזיה: יונקים
Dojo Toolkit

**Dojo Toolkit** היא ספריית JavaScript הנתמכת בין דפדפנים שונים (cross-browser), שייעודה כתיבה מהירה של אפליקציות רשת.

## אודות התוכנה
Dojo Toolkit היא תוכנה חופשית בקוד פתוח המפורסמת תחת רישיונות BSD ו-Academic Free License. יצאה לראשונה בשנת 2004. הספרייה נותנת כלים, יכולות ותבניות, כדי שהמפתח לא יזדקק לכלים נוספים. אף על פי שג'אווה סקריפט לא מיועדת לכך במקור, Dojo Toolkit מכילה כלים לפיתוח מודולרי ומונחה-עצמים. כמו כן היא מכילה אוסף נרחב של תבניות קיימות, וידג'טים וגיליונות עיצוב (css).

Dojo Toolkit מכילה את הספריות הבאות:
* dojo - הספרייה המרכזית משמשת ליצירה, עיבוד וניווט בתוך ה-DOM, כלים לתכנות מונחה עצמים, יצירת אובייקטים, יצירה והקשבה לאירועי דפדפן שונים.
* dijit - ספרייה המכילה יכולות גרפיות שונות, אוסף נרחב של וידג'טים, וכלים ליצירת וידג'טים חדשים.
* dojox - ספרייה ששימושה ההיסטורי היה לצורך פיתוח גרסאות ראשוניות, בעתיד אמורה להימחק ותוכנה יפוזר בין שתי הספריות המוזכרות לעיל.
* utils - ספרייה המכילה כלי עזר למפתח כמו דחיסה, יעילות ועוד.

## ביקורת
לאורך השנים נוצרה ביקורת רבה על Dojo Toolkit, בכך שהספרייה מסובכת וקשה ללימוד.
כמו כן הספרייה מאוד גדולה דבר הגורם לזמן טעינה איטי, ולעיתים עלולה לגרום להאטה בביצועי הדפדפן ולדליפות זיכרון.
פיתוח נכון יכול למנוע את הבעיות שהוזכרו לעיל.

## קישורים חיצוניים
* 

## הערות שוליים

קטגוריה:JavaScript
קטגוריה:פיתוח יישומי ווב
פרנץ אלט

**פרנץ אלט** (בגרמנית: **Franz Alt**; 16 באוגוסט 1821–13 בפברואר 1914) היה צייר נוף אוסטרי, בנו של יאקוב אלט ואחיו של רודולף ריטר פון אלט.

בעקבות אביו עסק פרנץ רבות בציורי נוף ונוף עירוני.

## גלריה

Franz Alt Kanal in Rotterdam.jpg|תעלת רוטרדם
Franz Alt - A Salon in Vienna - Google Art Project.jpg|סלון ב
Franz Alt München.jpg|מינכן
Franz Alt Petersplatz Rom 1879.jpg|כיכר פטרוס הקדוש, 1879
Franz Alt Rom Forum Boarium 1859.jpg|פורום בואריום, רומא, 1859


## קישורים חיצוניים

קטגוריה:ציירים אוסטרים

קטגוריה:אוסטרים שנולדו ב-1824
קטגוריה:אוסטרים שנפטרו ב-1914
גחן האוסה

**גחן האוסה** (שם מדעי: *Genetta thierryi*) הוא מין של גחן ממשפחת הגחניים והוא חי בטבע בערבות עשב במערב אפריקה. מין זה מומחה בטיפוס על עצים והוא יוצא לציד בעיקר בלילה. 

הגחן חי בטבע בסוואנות של סנגל וביערות גשם בגינאה ביסאו, סיירה לאון, גאנה וחוף השנהב.

הוא מזכיר בצורתו ובממדיו את הגחן המצוי והוא יוצא לצוד בלילות ניזון מחרקים, זוחלים ויונקים קטנים וגם מפירות ושורשים.

בשל תפוצתו הוא אינו בסכנת הכחדה.

## ראו גם
*גחן מצוי
*זבד אפריקאי
*גחניים
## קישורים חיצוניים

## הערות שוליים

קטגוריה:טקסונים שתוארו בידי פאול מטשי
קטגוריה:גחניים
קטגוריה:בעלי חיים שתוארו ב-1902
קטגוריה:סנגל: יונקים
זבד דקל אוסטוני

**זבד דקל אוסטוני** (שם מדעי: *Chrotogale owstoni*) הוא מין יחיד בסוגו של זבד ממשפחת הגחניים החי בדרום-מזרח אסיה. המין קרוי ע"ש החוקר אלן אוסטון (1853-1915).
## מאפיינים
זבד דקל אוסטוני חי בטבע בצפון וייטנאם, לאוס, ודרום סין ביערות גשם ושולי נהרות, אך מצוי בסכנת הכחדה כתוצאה מגידול יתר וכן מהרס היערות הטבעיים שלהם.

אורכו של הזבד עד 57 ס"מ והזנב עד 43 ס"מ. הפרווה חומה-אפורה, הפנים שלו מחודדים מעט, על גבו ישנם ארבעה פסים כהים וזנבו כמעט לגמרי שחור. הוא דומה מאוד לזבד דקל מפוספס אך שעיר יותר ואין לו כל כך הרבה פסים כמותו. 

הזבדים חיים לבדם ואוכלים בעיקר חרקים, תולעים וזוחלים קטנים. הם יוצאים בחשיכה, הם מתאחדים למטרות הזדווגות שמתרחשת באזור ינואר ולאחר שלושה חודשים נולדים 1-3 גורים החיים רק עם אימם.

לא ידועים הרבה פרטים עליהם עקב נדירותם וחשאיותם. מצב השימור שלהם בטבע הוא בסכנת הכחדה.

## קישורים חיצוניים

## הערות שוליים

קטגוריה:טקסונים שתוארו בידי אולדפילד תומאס
קטגוריה:גחניים
קטגוריה:יונקים יחידים בסוגם
קטגוריה:וייטנאם: יונקים
קטגוריה:סין: יונקים
קטגוריה:בעלי חיים שתוארו ב-1912
קטגוריה:יונקים ביערות הגשם של דרום-מזרח אסיה
ספר הכריתות

**ספר הכריתות** הוא ספרו של הרב שמשון מקינון, העוסק בכללי הלימוד ופסיקת ההלכה. הספר התחבר במאה ה-13.

הספר מסתמך על ספרים מתודולוגיים קדומים, כגון "סדר תנאים ואמוראים" ו"אגרת רב שרירא גאון". החלק האחרון והחשוב ביותר, נשען בעיקר על בעלי התוספות. הספר התקבל בקרב הלומדים ונדפס פעמים רבות (לראשונה בקושטא, רע"ה) והיה לבסיס לספרי-כללים מאוחרים.

## שם הספר
שמו, המשמש במקרא ככינוי לגט, משמש כאן בהשאלה ובא לבטא כריתת ברית עם התורה: .

## חלקי הספר
* חלק ראשון ושני: דיון מפורט בי"ג מידות שהתורה נדרשת בהן.
* חלק שלישי: דיון מפורט בל"ב מידות של ר' אליעזר בנו של ר' יוסי הגלילי.
* חלק רביעי: סדר כרונולוגי של תקופות חיי תנאים ואמוראים וכללי פסיקה.
* חלק חמישי: כללי הדרש ודרכי המשנה, הברייתא והתלמוד.

## מהדורות הספר
*  - מהדורה ראשונה
* 
* 
* 
* 
* 
* 
* 

## הערות שוליים

קטגוריה:פסיקת הלכה
קטגוריה:ספרות הראשונים
גחן ענק

**גחן ענק** (שם מדעי: *Genetta victoriae*) הוא מין גדול במשפחת הגחניים והוא חי בטבע במרכז אפריקה שמדרום לסהרה. זהו המין הגדול ביותר בסוג גחן והוא מגיע לאורך 550-600 מ"מ. הוא בעל פרווה עבה צהובה ומנומרת בשחור ולאורך הראש ישנם 2-3 פסים עבים עד הכתפיים. הזנב עבה ומפוספס בשחור-לבן.

הגחן נפוץ ברחבי אפריקה המשוונית ואינו מצוי בסכנה. הוא חי ביערות הגשם של אגן הקונגו וניזון בהם מפירות ובעלי חיים קטנים.

## ראו גם
*גחן מצוי
*זבד אפריקאי
*גחניים
## קישורים חיצוניים

## הערות שוליים

קטגוריה:בעלי חיים שתוארו ב-1902
קטגוריה:טקסונים שתוארו בידי אולדפילד תומאס
קטגוריה:גחניים
קטגוריה:הרפובליקה הדמוקרטית של קונגו: יונקים
קטגוריה:רואנדה: יונקים
קטגוריה:יונקים ביערות הגשם האפריקאים
קטגוריה:הרפובליקה הדמוקרטית של קונגו: בעלי חיים אנדמיים
מחוז מאיו

**מחוז מָאיוֹ** (באנגלית: **County Mayo**, באירית: **Contae Mhaigh Eo**, במשמעות ״מישור הטקסוס המעונב״) הוא מחוז במערב אירלנד. המחוז שוכן בפרובינציית קונכט, ונקרא על שם העיר מאיו. מחוז מאיו שוכן לחוף האוקיינוס האטלנטי, וגובל בשלושה מחוזות של אירלנד: בדרום במחוז גולוויי, במזרח במחוז רוסקומון, ובצפון במחוז סלייגו. נכון לשנת 2011, אוכלוסיית המחוז מונה כ-130,638 תושבים, אשר רובם הגדול הוא נוצרי קתולי. שתי הערים המאוכלסות ביותר במחוז הן קַסלבר ובָלינה. כ-9% מתושבי המחוז מתגוררים בשטחי הגיילטאכט.

## קישורים חיצוניים

* 
* 

קטגוריה:קונכט
מאיו
גחן דקלים חום

**גחן דקלים חום** (שם מדעי: *Paradoxurus jerdoni*) הוא מין של טורף ממשפחת הגחניים שאנדמי להרי גהט המערביים שבדרום הודו. הוא קרוב משפחתו של גחן דקלים אסייתי.

אורכו של גחן זה 43-62 ס"מ ומשקלו 3.6-4.3 ק"ג. הוא בעל פרווה חומה חזקה והיא די אחידה לאורך הגוף כולל הזנב והראש. הלסת קצרה והעיניים בולטות יחסית. כמו לרוב הגחניים גם לגחן זה יש גוף מואר, רגליים קצרות וזנב ארוך.

**מזון**: מזונו העיקרי של גחן הדקלים הוא פירות שונים או פירות יער שונים מהסוגים: Palaquium ,Elaeocarpus ,Holigarna ,Knema ,Cullenia וSyzygium שמהווים 97% מתזונתו. הוא מגוון את זה עם חסרי חוליות או חולייתנים קטנים.

**אזור מחיה**: גחן הדלקים חי ביערות גשם, יערות נמוכים יותר ויערות הרריים. לעיתים הם גם מגיעים לביצות מנגרובים.

## קישורים חיצוניים

## הערות שוליים

ממוזער|מרכז|על ענף בדרום הודו

קטגוריה:טקסונים שתוארו בידי ויליאם תומאס בלנפורד
קטגוריה:גחניים
קטגוריה:הודו: בעלי חיים אנדמיים
קטגוריה:הודו: יונקים
קטגוריה:בעלי חיים שתוארו ב-1885
גחן דקלים זהוב

**גחן דקלים זהוב** (שם מדעי: *Paradoxurus zeylonensis*) הוא מין ממשפחת הגחניים האנדמי לאי סרי לנקה שליד הודו והוא נמצא בסכנת הכחדה בטבע, עקב פגיעה בשטחי האוכלוסיות והיפרדותם אחת מהשנייה עקב אכלוס האי.
## מאפיינים
גחן זה מזכיר בממדיו את קרובו גחן הדקלים האסייתי. כמו שמשתמע מהשם צבע הפרווה שלו הוא חום-זהוב ולעיתים הוא יכול להופיע כחום-כהה. הוא מזכיר את קרובו הנפוץ - גחן דקלים אסייתי וכמותו הוא חי בעיקר על עצים שונים. הפנים שחורות והאוזניים מעוגלות ושחורות מאחורה. מין זה יוצא בלילה מהמאורה בה הוא מצוי ביום ומחפש מזון כמו חרקים, פירות שונים, עלים ולעיתים גם חולייתנים קטנים.

## קישורים חיצוניים

* גחן הדקלים בinaturalist

## הערות שוליים

קטגוריה:בעלי חיים שתוארו ב-1778
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:גחניים
קטגוריה:סרי לנקה: מינים אנדמיים
קטגוריה:סרי לנקה: יונקים
קטגוריה:יונקים ביערות הגשם של תת-היבשת ההודית
יויו (סדרת ספרים)

**יויו** היא סדרת ספרים קומיים לילדים שכתבה סמדר שיר ומכיל בין השאר שירים פארודיים על שירים עבריים ידועים. הסדרה אוירה על ידי המאייר יעקב "יקי" קאופמן.

במוקד הסדרה יונתן, ילד משכונת "נופים" בכפר סבא, שאוהב לחרוז שירים מפוברקים על מנגינות מפורסמות. בעקבות מלחמת המפרץ הוא טען שבעקבות המשימות שהוטלו עליו ללא הרף הוא מרגיש כמו יו-יו, ומאז כך כונה על ידי חבריו.
## דמויות ראשיות
***אורי ורותי**: ההורים של יויו. רופא ופסיכולוגית, שחושבת שצריך לעודד יצירה אצל ילדים גם אם היא הזויה.
***גלעד ושרון**: האח הבכור והאחות הקטנה של יויו.
***נדב**: החבר הטוב ביותר של יויו. גרוע בלימודים ושונא בנות.
***ליאת**: חברה של יויו.
***הילה**: חברתם לכיתה של יויו, ליאת ונדב. משמשת עיקרית כמוקד לשנאה של נדב לבנות.
## ספרים בסדרה
#**איך הצעתי חברות בזכות החדר האטום**: יויו מתחבר לליאת בעקבות מחרוזת השירים הפארודיים שלו על מלחמת המפרץ
#**איך הברחנו אורחים פורחים לעולמים**: חבורת עשירים מגיעה עם קבלן כדי לבנות גורד שחקים, ויויו מגייס את השכונה למלחמת פסיכולוגיה הפוכה.
#**איך ערכנו מבחנים למועדון הכייפנים**
#**איך מצאנו אוצר מצ'ופר שלא נגמר**
#**איך החופשה תמה במסיבת פיג'מה**: יויו מעליב את בת דודה של הילה ועורך מסיבת פיוס.
#**איך מצאנו כלה לבעל הבטן הגדולה** (לא יצא עדיין)

קטגוריה:סדרות ספרים בעברית
קטגוריה:ספרי ילדים ונוער בעברית
קטגוריה:ספרי סמדר שיר
גחן הכף

**גחן הכף** (שם מדעי: *Genetta tigrina*) הוא מין של גחן גדול ממשפחת הגחניים החי בטבע בדרום אפריקה ביערות ואזורים לחים שונים.

הוא גדול יחסית אך דומה בצורתו לשאר הגחניים. צבע פרוותו צהוב-אפרפר מנוקד ובעל ראש גדול עם עיניים ואוזניים גדולות. כמו רוב מיני הגחנים יש לו בלוטות ריח גדולות שמשמשות לתקשורת. אורכם הממוצע 460–580 ס"מ ומשקלם 1.3-1.8 ק"ג.

## אקולוגיה
הם נפוצים ברחבי הכף המערבי עד לקוואזולו-נטאל, בדרום אפריקה בסוואנות, אזור אחו צפופים ואזורי סלעים והם מעדיפים להימצא באזורי מים זורמים.
הם יוצאים לצוד בלילה ומזונם העיקרי הוא יונקים קטנים כמו חולדות, עכברים, עופות קטנים, חיפושיות, צרצרים, עכבישים, עקרבים ולעיתים גם דגים. הם צדים הן על העצים והן על הקרקע כשהם מחטטים בין פסולת העלים אחר טרף.

הם עצמם עלולים להיטרף על ידי נמרים, פיתונים, ינשופים וצבועים או תנים. להגנה הם בורחים אל בין העצים. הם ניצודים גם על ידי שבטים מקומיים ונתפסים במלכודות שלהם. עם זאת הם אינם בסכנת הכחדה.

## קישורים חיצוניים

* גחן הכף, באתר Biodiversity explorer

## הערות שוליים

קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:בעלי חיים שתוארו ב-1778
קטגוריה:גחניים
קטגוריה:דרום אפריקה: יונקים
קטגוריה:דרום אפריקה: בעלי חיים אנדמיים
קטגוריה:יונקים בסוואנה האפריקנית
גבאלה (כדורגל)

**גבאלה פוטבול קלאב** (באזרית: **Qəbələ Futbol Klubu**) הוא מועדון כדורגל אזרי שנוסד בשנת 2005. קבוצת הכדורגל ממוקמת בעיר גבאלה שבאזרבייג'ן.

## היסטוריה
המועדון נוסד בשנת 1995 תחת השם "גויגול", העיר בה התמקמה הקבוצה. כעבור 10 שנים עברה הקבוצה לעיר גבאלה ושם הקבוצה שונה ל"גבאלה". בעונת  נרשמה העונה הטובה ביותר של המועדון בתולדותיו כאשר סיים במקום ה-3 שנתן למועדון כרטיס למוקדמות הליגה האירופית והגיע לגמר הגביע האזרי.

ב-27 באוגוסט 2015 העפיל המועדון לשלב הבתים של הליגה האירופית לראשונה בתולדותיו לאחר שעבר את כל שלבי המוקדמות בהם ניצח את דינמו טביליסי, צ'וקריצ'קי, אפולון לימסול ופנאתינאיקוס והוגרל לבית ג' ביחד עם בורוסיה דורטמונד, פאוק סלוניקי וקרסנודאר.

## קישורים חיצוניים
 
* 

קטגוריה:קבוצות כדורגל אזריות
קטגוריה:קבוצות כדורגל שהוקמו ב-1995
גחן סרוולניה

**גחן סרוולניה** (שם מדעי: *Genetta servalina*) הוא מין של גחן ממשפחת הגחניים והוא חי בטבע ביערות וערבות עשב באפריקה שמדרום לסהרה. הוא נפוץ יחסית ואיננו בסכנת הכחדה.

בניגוד לרוב הגחניים פרוותו היא חומה-אדמונית עם כתמים שחורים על הצוואר, הגב וצידי הגוף. הוא בעל זנב ארוך ושחור וטבעות לבנות עליו. אורכו של הגחן 490–510 ס"מ, אורך הזנב 368–485 ס"מ. הוא חי בעיקר בין העצים ויוצא בלילות לחפש מזון.

הגחן חי בטבע מנהר סנגה בקמרון, לאורך אגן הניקוז של נהר הקונגו ומזרחה עד לאוגנדה ולטנזניה.

## תת-מינים
לגחן סרוולניה חמישה תת-מינים:
*Genetta servalina archeri
*Genetta servalina bettoni
*Genetta servalina lowei
*Genetta servalina schwarzi
*Genetta servalina servalina

בעבר נחשב גם המין גחן מצוייץ כתת-מין שלו.

## ראו גם
*גחן מצוי
*זבד אפריקאי
*גחניים

## קישורים חיצוניים

## הערות שוליים

קטגוריה:טקסונים שתוארו בידי ז'אק פושרן
קטגוריה:גחניים
קטגוריה:בעלי חיים שתוארו ב-1855
קטגוריה:הרפובליקה הדמוקרטית של קונגו: יונקים
קטגוריה:קמרון: יונקים
קטגוריה:גבון: יונקים
קטגוריה:הרפובליקה של קונגו: יונקים
זבד מנומר ענק

**זבד מנומר ענק** (שם מדעי: *Viverra megaspila*) הוא מין של זבד מהסוג זבד הודי ששייך למשפחת הגחניים והוא חי בטבע בדרום-מזרח אסיה. 

## מאפיינים
הזבד נמצא בסכנת הכחדה בטבע עקב פגיעה ביערות בהם הוא חי וכן עקב מלכודות וסחר בפרוותו ובעורו.

מין זה הוא אחד מהגדולים במשפחתו והוא מגיע לאורך 76-77 ס"מ ולמשקל 6.6-8.4 ק"ג. הפרווה בצבע כסוף-אפור עד לזהוב והזנב שחור עם פסים שחורים אנכיים על רקע לבן בחלק הקדמי שלו. הוא בעל פסים על הגב אך כמו ששמו רומז הוא גם בעל נקודות על פני הגוף. כמו כן החזה והצוואר מפוספסים בשחור -לבן.

הוא נפוץ ביערות גשם ויערות נשירים בדרום-מזרח אסיה והודו בקמבודיה, מינמאר, תאילנד, מלזיה, לאוס, וייטנאם וייתכן מאוד שגם בסין. הוא לא נוטה להופיע מעל גובה 300 מ'.

כמו רוב בני המשפחה הוא יוצא בלילות ואוכל בעיקר יונקים קטנים, זוחלים ומספר מיני צמחים.

## ראו גם
*זבד הודי קטן
*זבד הודי ענק
## קישורים חיצוניים

## הערות שוליים

קטגוריה:טקסונים שתוארו בידי אדוארד בליית
קטגוריה:גחניים
קטגוריה:וייטנאם: יונקים
קטגוריה:הודו: יונקים
קטגוריה:קמבודיה: יונקים
קטגוריה:בעלי חיים שתוארו ב-1862
קטגוריה:יונקים ביערות הגשם של דרום-מזרח אסיה